দেওধনী নৃত্য
দেওধনী নৃত্য ( অসমীয়া: দেওধনী নৃত্য) ভারতের আসাম রাজ্যের একটি ঐতিহাসিক লোকনৃত্য। এটি একক অথবা দলবদ্ধভাবে পরিবেশন করা হয়ে থাকে। ধারণা করা হয় দেওধনী নৃত্যের উৎপত্তি বোরো-কাচারি জনগোষ্ঠীর মাঝে। দলবদ্ধভাবে এই নৃত্য পরিবেশন করার সময় সাধারণত তিন বা চারজন মহিলা থাকে। দেওধনী নৃত্য মূলত সাপের দেবী মনসা বা মারৈয়ের পূজার সাথে জড়িত। দরঙে দেওধনী নৃত্যের অনুসঙ্গী হিসাবে ওজাপালি অনুষ্ঠানেরও প্রচলন আছে।